text: Spejdernes cykler får alligevel nyt liv
  31 juli 2017 kl. 14.32
  1000 delecykler på Spejdernes Lejr stod til at skulle kasseres, men nu er en aftale på plads. Cyklerne skal til Afrika.
  På Spejdernes Lejr stod 1000 delecykler til spejderens rådighed. Cyklerne kom primært fra politiets auktioner, og de var blevet sat i stand af udviklingshæmmede på et beskyttet værksted.
  - Spejderne har haft stor glæde af cyklerne, siger Erik Lauritzen (S), borgmester i Sønderborg Kommune, til TV SYD.
  
  Erik Lauritzen (S), borgmester i Sønderborg Kommune: "Vi har netop indgået en aftale om et projekt, der er finansieret af staten, at de bliver sendt til Afrika, sat i stand og brugt der."
  Efter lejren var det planen, at cyklerne skulle skrottes. Sønderborg Kommune havde en aftale med de lokale cykelhandlere om, at cyklerne ikke skulle ud på Sønderborg-markedet, fordi det ville underminere deres forretning.
  - Vi kan ikke som kommune konkurrere med private erhvervsdrivende. Det hverken vil eller må vi, siger Erik Lauritzen.
  Nu ser det ud til, at cyklerne alligevel ikke skal skrottes, i hvert fald ikke dem alle sammen. I Sønderborg Kommune er de kommet frem til en løsning, så de bedste af cyklerne bliver sendt videre til Afrika.
  - Vi har netop indgået en aftale om et projekt, der er finansieret af staten, om at de bliver sendt til Afrika, sat i stand og brugt der, siger Erik Lauritzen til TV SYD.
  - Nogle af cyklerne kan så få en kort fremtid i Afrika, siger Erik Lauritzen.
  Han understreger samtidig, at ikke alle cykler er i så god stand, at de vil blive sendt til Afrika.
  
  